એક તરફ સમગ્ર દેશમાં ગાંધીજીની ૧૫૦મી જન્મજયંતીની ઉજવણીની શરૂઆત થઇ ચુકી છે. બીજી તરફ ૨૦૧૯ની ચુંટણીઓની પણ તૈયારી જોરશોરથી ચાલુ થઇ ગઈ છે ત્યારે આ વખતની ચુંટણીની લડાઈ એ કોઈ બે રાજકીયપક્ષો વચ્ચેની લડાઈ નથી પરંતુ બે વિપરીત વિચારધારાની લડાઈ છે.એક તરફ રાષ્ટ્રવાદી વિચારધારા ધરાવતી રાજકીય પાર્ટીઓ તથા રાષ્ટ્રપ્રેમી લોકો એક થઇ રહ્યાં છે. તો બીજી તરફ સામ્યવાદ તરફ જુકાવ ધરાવતાં રાજકીયપક્ષો તથા સામ્યવાદી વિચારધારાને સમર્થન આપતા લોકો એક થઇ રહ્યાં છે. ‘દુશ્મનનો દુશ્મન દોસ્ત’ એ ઉક્તિ મુજબ ભાજપા સામેની લડાઈમાં કોંગ્રસનો સામ્યવાદ તરફનો જુકાવ સ્પષ્ટ દેખાઈ આવે છે.આમ પણ ઈતિહાસ તપાસીએ તો ખ્યાલ આવે કે કોંગ્રેસ અને સામ્યવાદીઓનું ગઠબંધન બહુ જુનું છે.૧૯૭૨માં કોંગ્રેસનું વિભાજન થયું અને સામ્યવાદીઓની મદદથી ઇન્દિરા ગાંધીની સતા જળવાઈ રહી હતી.પોતાની સતા ટકાવી રાખવા માટે ઇન્દિરા ગાંધીએ અનેક સરકારી સંસ્થાઓની રચના કરી અને ભારતીય સામ્યવાદીઓને તેમાં મહત્વપૂર્ણ હોદ્દાઓ પણ આપ્યાં હતા.સામ્યવાદી વિચારક નુરૂલ હસનને તો કેન્દ્રીય શિક્ષામંત્રી બનાવવામાં આવ્યાં હતા.